Kalenderen kan købes fra i aften, når Scanel Hockey Arena danner ramme om sæsonens femte lokalopgør mellem White Hawks og AaB. Drengene fra den såkaldte Canada årgang sælger kalenderen, der koster 100 kr. -Vi har fået trykt 500 kalendere, og målet er selvfølgelig at sælge alle sammen. Sker det, bliver der 10.000 kr. til Canada-drengene, da de får 20 kr. for hver kalender, de sælger, fortæller Mike Grey. Ud over at være kaptajn for Frederikshavn White Hawks er Mike Grey sælger på Kanal Frederikshavn, som står bag kalenderen. Kalenderen kan købes i tøjbutikkerne MR Klaus Johansen, Wagner, Marcus, Tøjeksperten Mark, Intersport, og Jack & Jones og i Salon Fashion Hair og Janni's Hudspleje i Frederikshavn.

Referat:
Ishockey drengene fra White Hawks udgiver en ny kalender, hvor blandt andet Morten Lie og Jake Morissette poserer i underbukser.